Ενότητα 9, μετάφραση κειμένου

Στον δρόμο προς την Ολυμπία υπάρχει ένα βουνό απόκρημνο με ψηλούς βράχους, το οποίο ονομάζεται Τυπαίο. Στους Ηλείους υπάρχει νόμος να πετούν τις γυναίκες σε αυτό, αν συλληφθούν επ΄αυτοφόρω να έχουν έρθει στους Ολυμπιακούς Αγώνες ή και γενικά να έχουν περάσει τον Αλφειό κατά τις απαγορευμένες για αυτές ημέρες. Ούτε και λένε ότι πιάστηκε καμιά, παρά μόνο η Καλλιπάτειρα, η οποία από μερικούς ονομάζεται και Φερενίκη. Αυτή, επειδή της είχε πεθάνει νωρίτερα ο σύζυγός της, αφού μεταμφιέστηκε πλήρως σε άνδρα γυμναστή, έφερε στην Ολυμπία τον γιο της για να αγωνιστεί· όταν νικούσε ο Πεισίροδος, τον φράχτη μέσα στον οποίο έχουν τους γυμναστές περιορισμένους, αυτόν καθώς πηδούσε η Καλλιπάτειρα, γυμνώθηκε. Και παρότι αποκαλύφθηκε ότι ήταν γυναίκα, την αφήνουν ατιμώρητη, αποδίδοντας σεβασμό και στον πατέρα της και στα αδέλφια της και στον γιο της – γιατί όλοι αυτοί είχαν ολυμπιακές νίκες – και θέσπισαν νόμο για τους γυμναστές στο εξής αυτοί να μπαίνουν γυμνοί στον χώρο του αγώνα.